**Zápisnica z Rady Učenej spoločnosti Slovenska, konanej dňa 31.8.2021.**

Prítomní: akademičky a akademici Ježová, Kowalská, Križanová, Gömöry, Koppel, Noga

Ospravedlnení: akademička Bátorová

Na zasadnutí sa prejednali nasledovné body:

1. Príprava volieb do UčSS.

Akademik Noga informoval, že doteraz nebol oficiálne podaný žiadny návrh na nových členov UčSS, pričom termín uzávierky návrhov je 19.9.2021. Následne sa rozvinula diskusia ohľadom kandidátov. Rada sa zhodla na potrebe rozposlať všetkým členom UčSS ešte raz pripomienku s termínom na podávanie návrhov na nových členov UčSS, vrátane inštrukcii. Po uzávierke kandidátov akademičky Ježová a Križanová určia hodnotiteľov návrhov náhodným výberom (prezenčne losovaním).

1. Aktivita akademika Chodáka ohľadom stránky COVID19.

Akademička Ježová vyjadrila názor, že spustenie aktivity je potrebné urýchliť. Mala by byť v plnej kompetencii trojčlennej pracovnej skupiny, do ktorej navrhla akademikov Chodáka a Čiampora, tretím členov by mal byť počítačovo zdatný pracovník, ktorý by spolu s pánom Herdom mal na starosti technickú stránku. Akademik Gömöry požiadal Radu o súhlas, aby takéhoto pracovníka hľadal mimo UčSS. Rada UčSS takýto postup schválila a zhodla sa, že prístup k stránke COVID19 by mal byť na lište úvodnej stránky UšSS, v pravom rohu.

Ďalšie stretnutie Rady UčSS je naplánované na 21.9.2021 o 15.30 hod.

Zapísala: akademička Križanová

Overil: akademik Gömöry